**ZAPISNIK**

**sa izborne sednice Skupštine Rvačkog saveza Beograda održane 07.10.2016.** **u prostorijama**

**Fakulteta sporta i fizičkog vaspitanja, Blagoja Parovića 156, sa početkom u 18,00 časova**

-prisutni su bili sledeći delegati klubova :

Momir Kecman Radnički Beograd

Dalibor Perović Crvena zvezda

Edin Karajić Stari grad

Aleksandar Gačanović Pobednik

Goran Bulatović Partizan

Stanko Bogdan Beograd

Nenad Pavlović Soko 2016

Mladen Kecman Rabotnički

Vuk Veizović Dorćol

-delegati RK Železničar, RK TENT, RK Lj.I.Gedža, RK Adrenalin, RK Etna, RK Žandarmerija i RK Ranković nisu bili prisutni na ovoj sednici.

**-**sednici su prisustvovali i predsednik RSB Goran Kasum, generalni sekretar RSB Aleksandar Kostić, dr Zoran Ćirković, Nenad Vuković, Dušan Vranjković, te predstavnici dva novoosnovana kluba: Predrag Budić i Dejan Jovičić iz RK Freestyle i Borko Stojanović iz RK Theogenes..

- predsednik Skupštine RSB, Momir Kecman, vodio je sednicu za koju je bio predviđen sledeći

**D N E V N I   R E D**

1.       Izbor radnih tela

1.1.         izbor radnog predsedništva

1.2.         izbor verifikacione komisije

1.3.         izbor zapisničara

2.       Verifikacija članova Skupštine

3. Usvajanje Dnevnog reda

4.       Usvajanje zapisnika sa prethodne sedice Skupštine

5.       Izveštaj o radu između dve izborne sednice Skupštine

6.       Davanje razrešnice organima upravljanja Saveza ( predsedniku

Saveza, članovima IO, Nadzornog odbora i predsedniku Skupštine)

1. Izbor organa upravljanja Savezom

7.1.        Izbor Predsednika Skupštine Saveza

7.2. Izbor Predsednika i Potpredsednika Saveza

 7.3. Izbor pet članova Izvršnog odbora koje neposredno bira Skupština

* 1. Verifikacija tri člana Izvršnog odbora koje bira predsednik IO, te generalnog

sekretara RSB

7.5. Izbor članova Nadzornog odbora

8.     Donošenje odluke o licu ovlašćenom da podnese prijavu promene zastupnika u APR

9. Prijem novih članova – klubova u RSB

10.   Razno

-pod tačkom 1 Dnevnog reda izabrana su radna tela Skupštine:

-u radno predsedništvo jednoglasno su izabrani Momir Kecman, Goran Kasum i Dalibor Perović.

-za verifikacionu komisiju jednoglasno su izabrani Mladen Kecman,Aleksandar Gačanović i Aleksandar Kostić.

-za zapisničara je jednoglasno izabran Stanko Bogdan.

- pod tačkom 2 Dnevnog reda Verifikaciona komisija je obavestila prisutne o postojanju kvoruma od devet prisutnih delegata klubova RSB (od ukupno šesnaest).

-pod tačkom 3 ovaj Dnevni red je jednoglasno usvojen.

-pod tačkom 4. Dnevnog reda zapisnik sa prethodne sednice je jednoglasno usvojen.

-pod tačkom 5. Dnevnog reda predsednik RSB Goran Kasum izneo je izveštaj o radu, prethodno dostavljen delegatima u okviru materijala za sednicu. U diskusiji po ovom izveštaju Mladen Kecman zahvalio se predsedniku Kasumu na energiji i stabilnosti koje je uneo u rad Saveza. Kecman se takođe zahvalio i Nenadu Vukoviću na prisustvu i podršci. Pozdravio je prisustvo novoosnovanih klubova, te izrazio žaljenje zbog izostanka klubova koji nisu prisutni na ovoj sednici. Pozvao je prisutne da stručnim radom i dodatnim zalaganjem nadoknade postojeći nedostatak materijalnih sredstava. Zatim je Momir Kecman zaključio da ovaj izveštaj jasno pokazuje da je postignuto mnogo vrednih rezultata. Pozvao je da se svi rezultati klubova RSB-a popišu, sortiraju i dostave RSS i SSAB u sklopu inicijative za prelazak rvanja u prvu kategoriju sportova. Nakon ove diskusije, izveštaj o radu je jednoglasno usvojen.

-pod tačkom 6. Dnevnog reda dotadašnji članovi Izvršnog odbora, predsednik Saveza, predsednik Skupštine i članovi Nadzornog odbora jednoglasno su razrešeni dužnosti.

-pod tačkom 7 Dnevnog reda za predsednika Skupštine RSB jednoglasno je izabran Momir Kecman.

-pod istom tačkom Dnevnog reda za predsednika RSB jednoglasno je izabran Dalibor Perović. Perović se zahvalio prisutnima na poverenju, a dosadašnjem predsedniku na radu u prethodnom periodu. Predložio je i svoja tri kandidata za članove Izvršnog odbora: Mladena Kecmana (ujedno i potpredsednika), Gorana Kasuma i Nenada Vukovića.

-prema Dnevnom redu, najpre je izglasano pet članova IO koje neposredno bira Skupština. Jednoglasno su izabrani Nebojša Vujović, Goran Bulatović, Aleksandar Gačanović, Sreten Stankov i Branislav Jovanović.

- zatim su jednoglasno verifikovani predlozi predsednika Perovića za tri člana Izvršnog odbora: Mladen Kecman – potpredsednik, Nenad Vuković i Goran Kasum, kao i za generalnog sekretara – Stanko Bogdan.

-za članove Nadzornog odbora jednoglasno su izabrani dr Zoran Ćirković, Miloš Dejanović i Vuk Veizović, koji će međusobno izabrati predsednika

- time su izabrani organi Rvačkog saveza Beograda za predstojeći četvorogodišnji mandat:

Predsednik Skupštine – Momir Kecman

Izvršni odbor: Dalibor Perović – predsednik (predsednik Saveza), Mladen Kecman – potpredsednik (potpredsednik Saveza), Goran Kasum, Nebojša Vujović, Nenad Vuković, Goran Bulatović, Sreten Stankov, Aleksandar Gačanović i Branislav Jovanović.

Nadzorni odbor: dr Zoran Ćirković, Miloš Dejanović i Vuk Veizović.

Generalni sekretar: Stanko Bogdan.

– pod tačkom 8 Dnevnog reda jednoglasno je odlučeno da se generalni sekretar RSB Stanko Bogdan ovlašćuje da podnese Agenciji za privredne registre promenu lica ovlašćenih za zastupanje Rvačkog saveza Beograda.

- pod tačkom 9 Dnevnog reda Rvački klub “Freestyle” i Rvački klub “Theogenes” jednoglasno su primljeni u članstvo Rvačkog saveza Beograda. Predsednik Perović prethodno je upoznao prisutne sa njihovim radom i pohvalio već postignute rezultate ovih klubova. Tako je članstvo RSB uvećano na osamnaest klubova. Prihvatanje Rvačkog kluba “Konjarnik” u članstvo RSB odloženo je do dobijanja informacije o rešenosti ovog kluba da nastavi sa radom, a budući da ni predstavnik kluba nije bio prisutan na sednici. Pod istom tačkom Dnevnog reda jednoglasno je odlučeno da ubuduće novi članovi, kao i postojeći članovi RSB, u skladu sa Zakonom o sportu, kancelariji Saveza dostave kopije sledećih klupskih dokumenata:

- rešenje iz APR;

- Statut;

- organe upravljanja kluba;

- ime i kvalifikacije trenera;

- termine i lokaciju treninga;

- spisak članova;

-postignute rezultate u poslednje dve godine (2015. i 2016.);

-način finasiranja sa približnom specifikacijom prihoda i rashoda za 2015.i 2016. godinu i probleme na koje nailaze u radu.

-pod tačkom 10 Dnevnog reda (“razno”) predsednik Perović pozvao je prisutne na neobavezni nastavak druženja. Takođe je obavestio delegate da je položio sudijski ispit za višu međunarodnu kategoriju, te tim povodom pozvao klubove RSB da omasovljuju svoje sudijske kadrove. Povodom prethodno donešene odluke pozvao je klubove da dostavljaju i izveštaje sa takmičenja na kojima učestvuju. Potom su reč uzeli predstavnici novih članova RSB, klubova “Freestyle” i “Theogenes”, zahvalivši se na prijemu u članstvo i predstavivši ukratko svoje klubove, kao i pozdravljajući izbor Dalibora Perovića za predsednika RSB. Kako se radi o klubovima slobodnog stila, Aleksandar Gačanović iz RK “Pobednik” koji takođe neguje ovaj stil, je predložio da se više pažnje posveti slobodnom stilu i pokuša obezbediti kvalitetan trener. Takođe je najavio tradicionalni Novogodišnji turnir RK Pobednik. Povodom Gačanovićevog zahteva za pomoći u stručnom radu, Momir Kecman uputio je klubove slobodnog stila na trenera Dimitra Drangova, koji već duži niz godina živi u Beogradu. Prisutnima se obratio i Nenad Vuković, zahvalivši se na poverenju i izboru u Izvršni odbor RSB.

-sednica je završena u 19:10h

Generalni sekretar RSB, Predsednik Skupštine RSB,

Stanko Bogdan Momir Kecman